Is-16 ta' Ottubru, 2009  BIS-SAĦĦA tal-poteri mogħtija bl-artikoli 9 u 10 tal-Att dwar il-Ħarsien tal-Ambjent, il-Prim Ministru, wara konsultazzjoni mal-Awtorità ta' Malta dwar lAmbjent u l-Ippjanar, qiegħed b'dan l-avviż jippubblika dan l-abbozz ta' regolamenti fejn jippermetti lil kull persuna perijodu ta' erba' ġimgħat biex tagħmel rappreżentazzjonijiet lid-Direttur għall-Ħarsien talAmbjent tal-Awtorità ta' Malta dwar l-Ambjent u lIppjanar, fejn tiddikjara kif, fil-fehma tagħha, irregolamenti proposti ma jkunux jipproteġu biżżejjed lambjent jew kif dawn ikunu restrittivi ż-żejjed bla bżonn jew jikkaġunawlha diffikultà jew telf ekonomiku u titlob għal reviżjoni ta' dak l-abbozz:-  Is-16 ta' Ottubru, 2009  ATT DWAR IL-ĦARSIEN TAL-AMBJENT (KAP. 435) Regolamenti tal-2009 dwar Maniġġar ta' Skart (Batteriji u Akkumulaturi) BIS-SAĦĦA tas-setgħat mogħtija bl-artikoli 9, 11(1)(b) u 28 ta' l-Att dwar il-Ħarsien ta' lAmbjent, il-Prim Ministru, wara konsultazzjoni ma' l-Awtorità ta' Malta dwar l-Ambjent u lIppjanar, għamel dawn ir-regolamenti li ġejjin:-  1. (1) It-titolu ta' dawn ir-regolamenti hu Regolamenti ta' l2009 dwar Maniġġar ta' Skart (Batteriji u Akkumulaturi). (2) Dawn ir-regolamenti għandhom jidħlu fis-seħħ f'dik id-data li l-Ministru responsabbli għall-ambjent jista', b'avviż fil-Gazzetta jistabbilixxi, u jistgħu jiġu hekk stabbiliti dati differenti għal dispożizzjonijiet u għanijiet differenti ta' dawn ir-regolamenti.  12,888 Għan.  Gazzetta tal-Gvern ta' Malta 18,49  2. (1) Dawn ir-regolamenti jipprovdu d-dispożizzjonijiet tad-Direttiva 2006/66/KE1 tal-Parlament Ewropew u tal-Kunsill tas-6 ta' Settembru 2006 dwar batteriji u akkumulaturi u skart ta' batteriji u akkumulaturi u li tħassar Direttiva 91/157/KEE2 kif emendata bid-Direttiva 2008/12/KE3 tal-Parlament Ewropew u tal-Kunsill tal-11 ta' Marzu 2008, rigward l-implimentazzjoni tas-setgħat mogħtija lill-Kummissjoni. (2) L-għan tad-Direttiva, b'kunsiderazzjoni ta' l-impatt ambjentali tat-trasport, huwa li jitkabbar l-ġbir separat ta' skart ta' batteriji u akkumulaturi u jkun minimizzat ir-rimi ta' batteriji u akkumulaturi bħala skart muniċipali mhux magħżul sabiex jintlaħaq livell għoli ta' riċiklaġġ għall-iskart kollu ta' batteriji u akkumulaturi. Tipprova wkoll ittejjeb il-prestazzjoni ambjentali ta' batteriji u akkumulaturi u ta' l-attivitajiet ta' l-operaturi ekonomiċi kollha involuti fiċ-ċiklu tal-ħajja ta' batteriji u akkumulaturi, bħal produtturi, distributuri u utenti u, b'mod partikolari, dawk l-operaturi involuti direttament fit-trattament u r-riċiklaġġ ta' skart ta' batteriji u akkumulaturi.  (3) Dawn ir-regolamenti jipprovdu miżuri addizjonali, proċeduri u gwida ma' dawk li hemm fir-Regolamenti ta' l-2001 dwar Permessi u Kontrolli fil-Maniġġar ta' Skart, li jimmiraw li jistabbilixxu regoli speċifiċi għall-ġbir, trattament, riċiklaġġ u rimi ta' skart ta' batteriji u akkumulaturi biex iħeġġu livell għoli ta' ġbir u riċiklaġġ ta' skart ta' batteriji u akkumulaturi. 3. (1) F'dawn ir-regolamenti, kemm-il darba r-rabta talkliem ma tkunx teħtieġ xort'oħra: "apparat" tfisser kull tagħmir elettriku jew elettroniku, kif definit fir-Regolamenti ta' l-2007 dwar lImmaniġġar ta' l-Iskart (Apparat Elettriku u Elettroniku), li huwa mħaddem kompletament jew parzjalment minn batteriji jew akkumulaturi jew jista' jkun hekk imħaddem; "l-Att" tfisser l-Att dwar il-Ħarsien ta' l-Ambjent; "l-Awtorità Kompetenti" tfisser l-Awtorità ta' Malta dwar l-Ambjent u l-Ippjanar u korp jew persuna oħra bħal dik li l-Ministru responsabbli għall-Ambjent jista' b'ordni fil-Gazzetta jagħmel u korpi jew persuni differenti jistgħu jkunu nominati bħala l-awtorità kompetenti għal dispożizzjonijiet differenti u għanijiet differenti ta' dawn ir-regolamenti;  Is-16 ta' Ottubru, 2009  "batterija" jew "akkumulatur" tfisser kull sors ta' enerġija elettrika ġġenerata bil-konverżjoni diretta ta' enerġija kimika u li tkun tikkonsisti f'batterija primarja waħda jew aktar (mhux rikarikabbli), jew f'ċelluli ta' batterija waħda jew aktar sekondarji (rikarikabbli); "batteriji u akkumulaturi awtomotivi" tfisser kull batterija jew akkumulatur li tintuża bħala starter awtomotiv, sors ta' dawl jew biex taqbad il-magna; "batterija jew akkumulatur industrijali" tfisser kull batterija jew akkumulatur maħsuba għal użu esklussivament industrijali jew professjonali jew użata f'kull tip ta' vettura elettrika; "batterija jew akkumulatur portabbli" tfisser kull batterija, ċellula ta' buttuna, pakkett ta' batteriji jew akkumulatur li: (a) tkun issiġillata; u (b) tkun tista' tinġarr fl-idejn; u (ċ) la tkun batterija jew akkumulatur industrijali u lanqas ma tkun batterija jew akkumulatur awtomotiv; "ċellula buttuna' tfisser kull batterija jew akkumulatur tond, żgħir u portabbli li d-dijametru tiegħu jkun akbar mill-għoli tiegħu u li jkun użat għal għanijiet speċjali bħalma huwa apparat tas-smigħ, arloġġi, tagħmir portabbli żgħir u enerġija ta' riżerva; "distributur" tfisser kull persuna li tipprovdi batteriji u akkumulaturi fuq bażi professjonali lil utent aħħari; "ftehim" tfisser ftehim formali milħuq bejn l-Awtorità Kompetenti u l-operaturi ekonomiċi konċernati, li għandu jkun miftuħ għall-imsieħba kollha li jixtiequ josservaw il-kundizzjonijiet tal-ftehim bil-għan li jilħqu l-għanijiet ta' dawn ir-regolamenti; "kategorija ta' batterija jew akkumulatur" tfisser kull waħda minn dawn it-tip ta' batteriji jew akkumulaturi: (a) batteriji jew akkumulaturi ta' vetturi; (b) batteriji jew akkumulaturi industrijali; u  Gazzetta tal-Gvern ta' Malta 18,49  "pakkett ta' batteriji" tfisser kull sett ta' batteriji jew akkumulaturi li jkunu konnessi flimkien u, jew miksijin b'tali mod li jiffurmaw unità kompluta li lutent aħħari mhux intiż li jifred jew li jiftaħ; "produttur" tfisser kull persuna f'Malta li, irrispettivament mit-teknika tal-bejgħ użata, inkluż permezz ta' komunikazzjoni mill-bogħod kif definit fir-Regolamenti ta' l-2001 dwar Bejgħ mill-Bogħod, tqiegħed batteriji jew akkumulaturi, inkluż dawk inkorporati f'apparat jew vetturi, fis-suq għall-ewwel darba fit-territorju ta' Malta fuq bażi professjonali; "rata ta' ġbir" tfisser, f'sena kalendarja partikolari, ilperċentwal miksub mid-diviżjoni tal-piż ta' l-iskart ta' batteriji u akkumulaturi portabbli miġbura skond issubregolamenti (1) u (2) ta' regolament 5 ta' dawn irregolamenti jew tar-Regolamenti ta' l-2007 dwar lImmaniġġar ta' l-Iskart (Apparat Elettriku u Elettroniku), f'dik is-sena kalendarja bil-piż medju ta' batteriji u akkumulaturi portabbli li l-produtturi jew ibigħu direttament lill-utent aħħari jew iqassmu lillterzi sabiex ibigħuhom lill-utenti aħħarin f'Malta matul dik is-sena kalendarja u s-sentejn kalendarji ta' qabel; "riċiklaġġ" tfisser l-ipproċessar mill-ġdid fi proċess ta' produzzjoni ta' materjal ta' skart għall-għan oriġinali tiegħu jew għal għanijiet oħra, iżda jeskludi l-irkupru ta' l-enerġija; "rimi" tfisser kull operazzjoni applikabbli kif previst fi Skeda 4 tar-Regolamenti ta' l-2001 dwar Permessi u Kontrolli fil-Maniġġar ta' Skart; "skart" b'żieda ma' dak li jingħad fl-Att dwar ilĦarsien ta' l-Ambjent, tfisser kull ħaġa, sustanza,  Is-16 ta' Ottubru, 2009  prodott jew oġġett, f'għamla sew solida sew likwida, ta' xorta sew perikoluża sew xort'oħra, li pussessur jwarrab għar-rimi, jew ikun bi ħsiebu jew ikun meħtieġ li jwarrab għar-rimi, jew dak kollu li jitqies li jkun skart mill-awtorità kompetenti nominata millMinistru responsabbli għall-ambjent skond artikolu 6 ta' l-Att dwar il-Ħarsien ta' l-Ambjent; "skart ta' batterija jew ta' akkumulatur" tfisser kull batterija jew akkumulatur li huma skart; "trattament" tfisser kull attività mwettqa fuq skart ta' batteriji u akkumulaturi wara li dawn jkunu ġew mgħoddija lil faċilità sabiex jintgħażlu, jiġu preparati għar-riċiklaġġ jew ippreparati għar-rimi. (2) It-termini l-oħra kollha għandu jkollhom l-istess tifsir mogħti lilhom f'regolament 2 tar-Regolamenti ta' l-2001 dwar Permessi u Kontrolli fil-Maniġġar ta' Skart. Applikabilità.  4. (1) Dawn ir-regolamenti għandhom ikunu japplikaw għal kull tip ta' batterija u akkumulatur, irrispettivament millgħamla, volum, piż, kompożizzjoni tal-materjal jew l-użu tagħhom.  Iżda dawn ir-regolamenti għandhom jkunu japplikaw mingħajr preġudizzju għar-Regolamenti ta' l-2004 dwar lImaniġġar ta' Skart (Vetturi fi Tmiem Żmienhom) u irRegolamenti ta' l-2007 dwar Maniġġar ta' Skart (Apparat Elettriku u Elettroniku).  (2) Dawn ir-regolamenti għandhom ikunu japplikaw bla ħsara għal dispożizzjonijiet eżistenti, bħal rekwiżiti għassigurtà tal-prodott u leġiżlazzjoni speċifika, b'mod partikolari rRegolamenti ta' l-2007 dwar Batteriji u Akkumulaturi. (3) Dawn ir-regolamenti m'għandhomx japplikaw għal batteriji u akkumulaturi użati:  (a) f'tagħmir konness mal-protezzjoni ta' linteressi għas-sigurtà essenzjali ta' Malta, armi, munizzjon u materjal tal-gwerra, bl-eċċezzjoni għal prodotti li mhumiex maħsuba speċifikament għal għanijiet militari; u (b) f'tagħmir maħsub biex jintbgħat fl-ispazju.  Gazzetta tal-Gvern ta' Malta 18,49  5. (1) Produtturi ta' batteriji u akkumulaturi portabbli, jew terzi persuni għan nom tagħhom, għandhom jużaw sistemi eżistenti ta' ġbir jew jistabbilixxu sistemi ta' ġbir, individwalment jew kollettivament, jew it-tnejn, skond liġijiet u regolamenti eżistenti, sabiex jipprovdu għall-ġbir ta' skart ta' batteriji u ta' akkumulaturi. (2) Dawn is-sistemi ta' ġbir:  (a) għandhom jippermettu lill-utenti aħħara li jarmu skart ta' batteriji u ta' akkumulaturi portabbli f'punt tal-ġbir fil-viċinanza tagħhom, b'kont meħud tad-densità tal-popolazzjoni, iżda tali punt ta' ġbir m'għandux ikun soġġett għall-reġistrazzjoni jew permess kif rekwiżit fir-Regolamenti ta' l-2001 dwar Permessi u Kontrolli fil-Maniġġar ta' Skart jew irRegolamenti ta' l-2007 dwar ir-Reġistrazzjoni ta' Attivitajiet fil-Maniġġar ta' Skart; (b) għandhom jeħtieġu li d-distributuri jieħdu lura skart ta' batteriji jew akkumulaturi portabbli mingħajr ħlas meta jfornu batteriji u akkumulaturi portabbli, sakemm ma jkunx hemm valutazzjoni li turi li sistemi alternattivi huma għall-inqas ugwalment effettivi sabiex jintlaħqu l-miri ambjentali ta' dawn ir-regolamenti, iżda dawn il-valutazzjonijiet għandhom jsiru pubbliċi; (ċ) m'għandu jintalab l-ebda ħlas lill-utenti aħħara meta jarmu skart ta' batteriji jew akkumulaturi portabbli, u bla ebda obbligu li jixtru xi batterija jew akkumulatur ġdid; u (d) jistgħu jitmexxew flimkien mas-sistemi ta' ġbir imsemmija fis-subregolament (2) tar-regolament 6 tar-Regolamenti ta' l-2007 dwar l-Immaniġġar ta' lIskart (Apparat Elettriku u Elettroniku): Iżda l-operaturi ekonomiċi kollha u l-awtoritajiet pubbliċi kompetenti kollha jistgħu jipparteċipaw f'dawn is-sistemi ta' ġbir: Iżda wkoll dawn is-sistemi ta' ġbir għandhom ikunu japplikaw ukoll għal batteriji u akkumulaturi impurtati minn pajjiżi terzi taħt kundizzjonijiet mhux diskriminatorji u għandhom ikunu mfassla b'mod li jevitaw ostakoli għallkummerċ jew distorsjonijiet tal-kompetizzjoni. (3) Produtturi ta' batteriji u akkumulaturi industrijali, jew terzi għan-nom tagħhom, m'għandhomx jirrifjutaw li jieħdu  Is-16 ta' Ottubru, 2009  lura skart ta' batteriji u ta' akkumulaturi industrijali mingħand utenti aħħara, irrispettivament mill-kompożizzjoni kimika u loriġini. Iżda: (a) terzi persuni indipendenti jistgħu wkoll jiġbru batteriji u akkumulaturi industrijali; (b) l-operaturi ekonomiċi kollha u lawtoritajiet pubbliċi kompetenti kollha jistgħu jipparteċipaw f'dawn is-sistemi ta' ġbir; u (ċ) dawn is-sistemi ta' ġbir għandhom ikunu japplikaw ukoll għal batteriji u akkumulaturi importati minn pajjiżi terzi taħt kundizzjonijiet mhux diskriminatorji u għandhom ikunu mfassla b'mod li jevitaw ostakoli għall-kummerċ jew distorsjonijiet tal-kompetizzjoni. (4) Produtturi ta' batteriji u akkumulaturi ta' vetturi, jew terzi persuni għan nom tagħhom, għandhom jużaw sistemi eżistenti ta' ġbir jew għandhom jistabbilixxu sistemi ta' ġbir, individwalment jew kollettivament, jew it-tnejn, skond liġijiet u regolamenti eżistenti, sabiex jipprovdu għall-ġbir ta' skart ta' batteriji u ta' akkumulaturi ta' vetturi minn utenti aħħara jew minn punt ta' ġbir aċċessibli fil-viċinanza tagħhom, fejn il-ġbir ma jseħħx skond is-sistemi ta' ġbir msemmija fis-subregolament (1) ta' regolament 5 tar-Regolamenti ta' l-2004 dwar Maniġġar ta' Skart (Vetturi fi Tmiem Żmienhom). Iżda: (a) fil-każ ta' batteriji u akkumulaturi ta' vetturi minn vetturi privati u mhux kummerċjali, m'għandu jintalab l-ebda ħlas lill-utenti aħħara għal sistemi ta' ġbir bħal dawk meta jarmu skart ta' batteriji jew ta' akkumulaturi, u m'għandu jkun hemm ebda obbligu li jixtru batterija jew akkumulatur ġdid; (b) l-operaturi ekonomiċi kollha u lawtoritajiet pubbliċi kompetenti kollha jistgħu jipparteċipaw f'dawn is-sistemi ta' ġbir; u (ċ) dawn is-sistemi ta' ġbir għandhom japplikaw ukoll għal batteriji u akkumulaturi importati minn pajjiżi terzi taħt kundizzjonijiet  Gazzetta tal-Gvern ta' Malta 18,49  mhux diskriminatorji u għandhom ikunu mfassla b'mod li jevitaw ostakoli għall-kummerċ jew distorsjonijiet tal-kompetizzjoni. Strumenti Ekonomiċi.  6. Jistgħu jintużaw strumenti ekonomiċi biex jippromwovu l-użu ta' batteriji u akkumulaturi li jkun fihom inqas sustanzi li jniġġsu, jew jippromwovu l-ġbir ta' skart ta' batteriji u ta' akkumulaturi, per eżempju billi jadottaw rati ta' taxxi differenzjati.  Rati u Miri ta' Ġbir.  7. (1) L-Awtorità Kompetenti għandha tikkalkula r-rata ta' ġbir għall-ewwel darba fir-rigward tal-ħames sena kalendarja sħiħa wara d-dħul fis-seħħ ta' dawn ir-regolamenti. Iżda: (a) Mingħajr preġudizzju għar-Regolamenti ta' l-2007 dwar l-Immaniġġar ta' l-Iskart (Apparat Elettriku u Elettroniku), iċ-ċifri ta' ġbir u ta' bejgħ annwali għandhom jinkludu batteriji u akkumulaturi inkorporati f'apparat; (b) il-kalkolu tal-bejgħ annwali ta' batteriji u akkumulaturi portabbli lill-utenti aħħara f'sena partikolari, għandu jkun kalkolat skond il-piż talbatteriji u akkumulaturi portabbli mqiegħda fis-suq għall-ewwel darba f'Malta f'dik is-sena konċernata, u jeskludi dawk il-batteriji u akkumulaturi portabbli li telqu minn Malta f'dik is-sena qabel ma jkunu nbiegħu lil utenti aħħara; (ċ) it-tqegħid fis-suq għall-ewwel darba f'Malta ta' kull batterija għandu jingħadd darba; u (d) il-kalkolu provdut għandu jkun ibbażat fuq data miġbura jew estimi statistikament sinifikanti bbażati fuq data miġbura. (2) Produtturi, jew terzi persuni li jaġixxu f'isimhom, għandhom jieħdu l-miżuri kollha meħtieġa sabiex jilħqu il-miri minimi ta' ġbir li ġejjin: (a) 25 % sas-26 ta' Settembru 2012; (b) 30 % sas-26 ta' Settembru 2013; (c) 35 % sas-26 ta' Settembru 2014; (d) 40 % sas-26 ta' Settembru 2015; u  Is-16 ta' Ottubru, 2009  (e) 45 % sas-26 ta' Settembru 2016. (3) L-Awtorità Kompetenti għandha tissorvelja lkonformità ma' dawn il-miri ta' ġbir fuq bażi annwali kif stabbilit fi Skeda 1 li tinsab ma' dawn ir-regolamenti. Tneħħija ta' skart ta' batteriji u akkumulaturi.  8. Il-manifatturi għandhom ifasslu l-apparat b'mod li liskart ta' batteriji u akkumulaturi jkun jista' jitneħħa faċilment: Iżda apparat li jkollu batteriji u akkumulaturi nkorporati għandhom jiġu akkumpanjati minn istruzzjonijiet li juru kif jistgħu jitneħħew mingħajr periklu u, fejn hu xieraq, jinfurmaw lill-utent aħħari bit-tip ta' batteriji u akkumulaturi inkorporati:  Trattament u riċiklaġġ.  Iżda wkoll dan ir-regolament m'għandux japplika fejn, għal-raġunijiet ta' sigurtà, ta' prestazzjoni, ta' integrita` medika jew tad-data, tkun meħtieġa l-kontinwita` tal-provvista ta' lenerġija u tkun teħtieġ konnessjoni permanenti bejn l-apparat u l-batterija jew l-akkumulatur. 9. (1) Mhux aktar tard mis-26 ta' Settembru 2009: (a) produtturi, jew terzi persuni li jaġixxu f'isimhom, għandhom jużaw sistemi ta' trattament u ta' riċiklaġġ eżistenti, jew jistabbilixxu sistemi ta' trattament u ta' riċiklaġġ, b'mod individwali jew kollettivament, jew it-tnejn, skond liġijiet u regolamenti eżistenti, sabiex jipprovdu għat-trattament u r-riċiklaġġ ta' skart ta' batteriji u akkumulaturi, bl-użu ta' l-aħjar tekniki disponibbli, rigward il-protezzjoni tas-saħħa u ta' l-ambjent; u (b) il-batteriji u l-akkumulaturi kollha identifikabbli miġbura skond regolament 5 ta' dawn irregolamenti jew skond ir-Regolamenti ta' l-2007 dwar l-Immaniġġar ta' l-Iskart (Apparat Elettriku u Elettroniku), għandhom jiġu trattati u riċiklati permezz ta' sistemi ta' trattament u ta' riċiklaġġ li jikkonformaw, mill-inqas, mal-leġiżlazzjoni nazzjonali, b'mod partikolari rigward is-saħħa, is-sigurtà u limmaniġġar ta' l-iskart: Iżda: (i) batteriji u akkumulaturi portabbli miġbura li jkun fihom il-kadmju, il-merkurju jew iċ-ċomb jistgħu jintremew f'miżbliet jew f'ħażniet taħt l-art meta ma jkun disponibbli l-ebda suq aħħari vijabbli  Gazzetta tal-Gvern ta' Malta 18,49  jew bħala parti minn strateġija sabiex jinqatgħu gradwalment metalli tqal li, fuq il-bażi ta' valutazzjoni dettaljata ta' l-impatti ambjentali, ekonomiċi u soċjali, turi li din l-għażla ta' rimi għandha tkun preferuta fuq ir-riċiklaġġ; (ii) valutazzjoni bħal din għandha ssir pubblika; (iii) l-operaturi ekonomiċi kollha u lawtoritajiet pubbliċi kompetenti kollha jistgħu jipparteċipaw f'dawn is-sistemi ta' trattament u ta' riċiklaġġ; u (iv) dawn is-sistemi ta' trattament u ta' riċiklaġġ għandhom japplikaw ukoll għal batteriji u akkumulaturi importati minn pajjiżi terzi taħt kundizzjonijiet mhux diskriminatorji u għandhom ikunu mfassla b'mod li jevitaw ostakoli għallkummerċ jew distorsjonijiet tal-kompetizzjoni. (2) It-trattament għandu jissodisfa r-rekwiżiti minimi stabbiliti f'Parti A ta' Skeda 2 li tinsab ma' dawn irregolamenti. (3) Fejn batteriji jew akkumulaturi jkunu miġbura flimkien ma' skart ta' tagħmir elettriku u elettroniku fuq il-bażi tar-Regolamenti ta' l-2007 dwar l-Immaniġġar ta' l-Iskart (Apparat Elettriku u Elettroniku), il-batteriji jew l-akkumulaturi għandhom jitneħħew mill-iskart ta' tagħmir elettriku u elettroniku miġbur. (4) Il-proċessi ta' riċiklaġġ għandhom, sa mhux aktar tard mis- 26 ta' Settembru 2010 jissodisfaw l-effiċjenzi ta' riċiklaġġ u d-dispożizzjonijiet assoċjati li hemm stabbiliti f'Parti B ta' Skeda 2 li tinsab ma' dawn ir-regolamenti. Teknoloġiji ġodda għar-riċiklaġġ.  10. (1) L-iżvilupp ta' teknoloġiji ġodda għar-riċiklaġġ u ttrattament ta' skart ta' batteriji u akkumulaturi għandu jkun imħeġġeġ. (2) Riċerka f'metodi ta' riċiklaġġ li jkunu favur lambjent u li jkunu ekonomikament vijabli għal kull tip ta' batteriji u akkumulaturi għandhom jkunu promossi. (3) Għandhom ikunu promossi faċilitajiet għattrattament biex jintroduċu skemi ċċertifikati għall-immaniġġar  Is-16 ta' Ottubru, 2009  ta' l-ambjent skond Regolament (KE) Nru 761/20014 talParlament Ewropew u tal-Kunsill tad-19 ta' Marzu 2001 li jippermetti l-parteċipazzjoni volontarja ta' organizzazzjonijiet fi skema Komunitarja għall-immaniġġar ta' l-ambjent u l-verifika (EMAS). Rimi.  11. Ir-rimi f'miżbliet jew bil-ħruq ta' skart ta' batteriji u ta' akkumulaturi industrijali u awtomotivi għandu jkun projbit: Iżda ir-residwi ta' kull batterija u akkumulatur li jkun sarilhom sew trattament sew riċiklaġġ skond is-subregolament (1) tar-regolament 9 ta' dawn ir-regolamenti jistgħu jintremew f'miżbliet jew jinħarqu.  Esportazzjonijiet.  12. (1) It-trattament u r-riċiklaġġ jistgħu jsiru barra minn Malta jew barra mill-Komunità, iżda l-vjaġġi ta' skart ta' batteriji u ta' akkumulaturi għandhom ikunu konformi marRegolament (KE) Nru 1013/20065 tal-Parlament Ewropew u talKunsill ta' l-14 ta' Ġunju 2006 dwar vjaġġi ta' skart. (2) Skart ta' batteriji u ta' akkumulaturi esportati barra mill-Komunità skond ir-Regolament (KE) Nru 1013/20066 talParlament Ewropew u tal-Kunsill ta' l-14 ta' Ġunju 2006 dwar vjaġġi ta' skart, u r-Regolament tal-Kunsill (KE) Nru 1418/20077 tad-29 ta' Novembru 2007 li jikkonċerna lesportazzjoni ta' ċertu skart għal irkupru msemmija f'Anness III jew IIIA mar-Regolament (KE) Nru 1013/2006 tal-Parlament Ewropew u tal-Kunsill lejn ċertu pajjiżi li għalihom ma tapplikax id-Deċiżjoni OECD dwar il-kontroll ta' movimenti transkonfinali ta' l-iskart, għandhom jgħoddu fir-rigward tattwettiq ta' l-obbligi u l-effiċjenzi stabbiliti fi Skeda 2 li tinsab ma' dawn ir-regolamenti biss jekk ikun hemm evidenza soda li l-operazzjoni ta' riċiklaġġ tkun saret taħt kundizzjonijiet ekwivalenti għar-rekwiżiti ta' dawn ir-regolamenti.  13. (1) Produtturi, jew terzi persuni li jaġixxu f'isimhom, għandhom jiffinanzjaw kull spiża netta li tirriżulta: (a) mill-ġbir, mit-trattament u mir-riċiklaġġ ta' liskart kollu ta' batteriji u ta' akkumulaturi portabbli miġbur skond is-subregolamenti (1) u (2) ta' regolament 5 ta' dawn ir-regolamenti; u (b) mill-ġbir, mit-trattament u mir-riċiklaġġ ta' l-  Gazzetta tal-Gvern ta' Malta 18,49  iskart kollu ta' batteriji u ta' akkumulaturi industrijali u ta' vetturi miġbur skond is-subregolamenti (3) u (4) ta' regolament 5 ta' dawn ir-regolamenti: Iżda għandu jkun evitat ħlas doppju mill-produtturi fil-każ ta' batteriji jew akkumulaturi miġbura taħt sistemi ta' trattament u ta' riċiklaġġ stabbiliti skond ir-Regolamenti ta' l-2004 dwar Maniġġar ta' Skart (Vetturi fi Tmiem Żmienhom), jew irRegolamenti ta' l-2007 dwar l-Immaniġġar ta' l-Iskart (Apparat Elettriku u Elettroniku): Iżda wkoll produtturi li, b'mod relattiv mal-qies tas-suq, iqiegħdu fis-suq kwantitajiet żgħar ħafna ta' batteriji jew akkumulaturi għall-ewwel darba f'Malta, jistgħu jiġu eżentati, b'kundizzjoni li dan ma jwaqqafx il-funzjonament adegwat tassistemi ta' ġbir stabbiliti skond ir-regolament 5 ta' dawn irregolamenti u is-sistemi ta' trattament u ta' riċiklaġġ stabbiliti skond ir-regolament 9 ta' dawn ir-regolamenti. (2) Produtturi, jew terzi persuni li jaġixxu f'isimhom, għandhom jiffinanzjaw kull spiża netta li tirriżulta minn kampanji pubbliċi ta' informazzjoni dwar il-ġbir, it-trattament u r-riċiklaġġ ta' l-iskart kollu ta' batteriji u akkumulaturi. (3) L-ispejjeż tal-ġbir, tat-trattament u tar-riċiklaġġ m'għandhomx jintwerew separatament lill-utenti aħħara filmument tal-bejgħ ta' batteriji u akkumulaturi portabbli ġodda. (4) Produtturi u utenti ta' batteriji u akkumulaturi industrijali u ta' vetturi jistgħu jilħqu ftehim fejn jiġu stipulati larranġamenti għall-finanzjamenti ta' xort'oħra minn dawk imsemmija fis-subregolament (1) ta' dan ir-regolament. (5) Dan ir-regolament għandu japplika għall-iskart ta' batteriji u akkumulaturi kollha, irrispettivament mid-data tattqegħid fis-suq għall-ewwel darba f'Malta. (6) Produtturi li jfornu batteriji u akkumulaturi b'mezz ta' komunikazzjoni mill-bogħod għandhom jikkonformaw ukoll ma' dawn ir-rekwiżiti kif stabbiliti f'dan ir-regolament għal batteriji u akkumulaturi forniti fi Stat Membru fejn ix-xerrej ta' dak l-apparat joqgħod. Informazzjoni għal utenti aħħara.  14. (1) L-operaturi ekonomiċi għandhom jiżguraw, b'mod partikolari permezz ta' kampanji ta' informazzjoni, illi l-utenti aħħara ikunu infurmati b'mod sħiħ dwar: (a) l-effetti potenzjali dwar l-ambjent u s-saħħa  Is-16 ta' Ottubru, 2009  tal-bniedem tas-sustanzi użati f'batteriji u akkumulaturi; (b) ix-xewqa li l-iskart ta' batteriji u ta' akkumulaturi ma jintremiex bħala skart muniċipali mhux magħżul u li jipparteċipaw fil-ġbir separat ta' dan l-iskart sabiex jiġi faċilitat it-trattament u r-riċiklaġġ; (ċ) is-sistemi ta' ġbir, ta' trattament u ta' riċiklaġġ disponibbli għalihom; (d) ir-rwol tagħhom sabiex jikkontribwixxu għarriċiklaġġ ta' skart ta' batteriji u akkumulaturi; (e) it-tifsira tas-simbolu tal-barmil ta' l-iskart birroti maqtugħ b'salib kif muri fi Skeda 3 li tinsab ma' dawn ir-regolamenti u is-simboli kimiċi Hg, Cd u Pb skond ir-Regolamenti ta' l-2007 dwar Batteriji u Akkumulaturi: Iżda, meta jkun meħtieġ li d-distributuri jieħdu lura l-iskart ta' batteriji u akkumulaturi portabbli skond ir-regolament 5 ta' dawn ir-regolamenti, dawn id-distributuri għandhom jinfurmaw lill-utenti aħħara dwar il-possibilità li l-iskart ta' batteriji u akkumulaturi portabbli jista' jintrema fil-postijiet tal-bejgħ tagħhom. Dmirijiet ta' utenti aħħarin ta' batteriji u akkumulaturi.  15. L-utenti aħħara ta' batteriji u akkumulaturi u detenturi ta' skart ta' batteriji u akkumulaturi għandhom jikkoperaw ma', u jipparteċipaw, f'kull sistema stabbilita għall-ġbir ta' skart ta' batteriji u akkumulaturi u jiffaċilitaw il-proċess tat-trattament u tar-riċiklaġġ. Għaldaqstant, dawn għandhom jifirdu, jiddepożitaw u jirritornaw skart ta' batteriji u akkumulaturi kif meħtieġ mis-sistema tal-ġbir.  16. (1) L-Awtorità Kompetenti għandha iżżomm reġistru relatat mal-produtturi li jirreġistraw skond ir-regolament 17 ta' dawn ir-regolamenti u jkollu informazzjoni relatata marreġistrazzjoni tal-produtturi kif preskritt fi Skeda 5 li tinsab ma' dawn ir-regolamenti u tagħmlu disponibbli skond dan irregolament. (2) L-Awtorità Kompetenti għandha : (a) tiżgura li r-reġistru jkun disponibbli għalspezzjonijiet fl-uffiċċju prinċipali tagħha minn membri tal-pubbliku bla ħlas, f'ħinijiet raġjonevoli; u (b) tipperemetti lil membri tal-pubbliku li jiksbu  Gazzetta tal-Gvern ta' Malta 18,49  kopji ta' annotazzjonijiet mir-reġistru bi ħlas ta' dritt skond kif preskritt fi Skeda 8 li tinsab mar-Regolamenti ta' l-2001 dwar Permessi u Kontrolli fil-Maniġġar ta' Skart. (3) Ir-reġistru jista' jinżamm f'kull għamla iżda għandu jkun b'indiċi u mqassam sabiex membri tal-pubbliku jkunu jistgħu jsibu l-informazzjoni minnu. (4) L-Awtorità Kompetenti għandha temenda lannotazzjoni relevanti fir-reġistru sabiex turi kull tibdil flinformazzjoni mdaħħla u għandha tinkludi d-data ta' meta saret l-emenda. (5) Sabiex jiġi evitat kull dubju, xejn f'dan irregolament m'għandu jitlob reġistru miżmum mill-Awtorità Kompetenti li jkun fih informazzjoni relatata ma' proċeduri kriminali (inkluż proċeduri prospettivi) jew ma' xi ħaġa li tkun soġġetta għal proċeduri bħal dawk, f'kull ħin qabel dawk ilproċeduri ma jintremew. (6) Xejn f'dan ir-regolament m'għandu jitlob li, reġistru miżmum mill-Awtorità Kompetenti, jkun fih xi informazzjoni li ġiet sostitwita b'informazzjoni oħra, wara li jgħaddu erba' snin minn meta iddaħlet fir-reġistru dik linformazzjoni l-ġdida. Reġistrazzjoni.  17. (1) Sat-30 ta' Ġunju 2009 kull produttur għandu japplika ma' l-Awtorità Kompetenti għar-reġistrazzjoni, u mill1 ta' Jannar 2010 kull produttur għandu japplika ma' l-Awtorità Kompetenti sal-31 ta' Jannar 2010, u wara dan kull produttur għandu japplika ma' l-Awtorità Kompetenti sal-31 ta' Jannar ta' kull sena. (2) Meta produttur ma jibqax iqiegħed batteriji u akkumulaturi fis-suq għall-ewwel darba f'Malta, dan għandu jinforma lill-Awtorità Kompetenti fi żmien għoxrin ġurnata taxxogħol minn meta jieqaf jagħmel dan. (3) Applikazzjoni minn produttur sabiex jirreġistra għandha: (a) ssir bil-miktub; (b) jkollha minn ta' l-inqas l-informazzjoni ta' Skeda 4 li tinsab ma' dawn ir-regolamenti; u (ċ) tkun akkumpanjata minn dritt skond kif jista'  Is-16 ta' Ottubru, 2009  jkun preskritt fi Skeda 8 li tinsab mar-Regolamenti ta' l2001 dwar Permessi u Kontrolli fil-Maniġġar ta' Skart. (4) Id-dettalji provduti minn produttur skond lobbligazzjonijiet msemmija fis-subregolamenti (1), (2) u (3) ta' dan ir-regolament għandhom jiġu inklużi fir-Reġistru talProdutturi li għandu jinżamm mill-Awtorità Kompetenti skond ir-regolament 16 ta' dawn ir-regolamenti. (5) L-Awtorità Kompetenti għandha tikkonferma li tkun irċeviet l-applikazzjoni tal-produttur għar-reġistrazzjoni bil-miktub fi żmien għoxrin ġurnata tax-xogħol minn meta tkun irċevietha u għandha tmexxi l-applikazzjoni fi żmien għoxrin ġurnata tax-xogħol mill-konferma tar-riċevuta. Informazzjoni u rappurtaġġ.  18. (1) Sat-30 ta' Ġunju 2009 kull produttur li japplika għal reġistrazzjoni skond is-subregolament (1) tar-regolament 17 ta' dawn ir-regolamenti għandu jipprovdi lill-Awtorità Kompetenti din l-informazzjoni li ġejja għas-sena 2008: (a) il-kategoriji tal-batteriji jew ta' l-akkumulaturi li jkun qiegħed fis-suq għall-ewwel darba f'Malta; u (b) il-kwantitajiet u l-piż tal-batteriji u ta' lakkumulaturi li jkun qiegħed fis-suq għall-ewwel darba f'Malta. (2) Sal-31 ta' Jannar 2010 kull produttur għandu jipprovdi lill-Awtorità Kompetenti l-informazzjoni msemmija fis-subregolament (1) ta' dan ir-regolament, fir-rigward ta' batteriji u akkumulaturi mqiegħda fis-suq għall-ewwel darba f'Malta bejn l-1 ta' Jannar 2009 u l-31 ta' Diċembru 2009, u wara l-informazzjoni għandha tkun provduta sal-31 ta' Jannar kull sena fir-rigward ta' batteriji u akkumulaturi mqiegħda fissuq għall-ewwel darba f'Malta fis-sena li tkun għadha kif għaddiet. (3) L-informazzjoni msemmija fis-subregolament (1) ta' dan ir-regolament għandha tkun provduta bil-miktub. (4) L-Awtorità Kompetenti tista' tispeċifika l-format li bih din l-informazzjoni għandha tkun disponibbli.  (5) L-Awtorità Kompetenti għandha tagħmel din linformazzjoni disponibbli skond ir-Regolamenti ta' l-2005 dwar il-Libertà ta' Aċċess għal Informazzjoni dwar l-Ambjent.  Gazzetta tal-Gvern ta' Malta 18,49  (6) Produtturi li jfornu batteriji u akkumulaturi b'mezz ta' komunikazzjoni mill-bogħod għandhom jipprovdu lillAwtorità Kompetenti b'informazzjoni dwar il-konformità marrekwiżiti tas-subregolament (6) tar-regolament 13 ta' dawn irregolamenti u bl-informazzjoni msemmija fis-subregolament (1) ta' dan ir-regolament, rigward il-kwantitajiet u l-kategoriji ta' batteriji jew akkumulaturi mqiegħda fis-suq għall-ewwel darba fl-Istat Membru fejn ix-xerrej ta' dik il-batterija jew ta' lakkumulatur ikun joqgħod. Bejjiegħa mill-bogħod.  19. Meta produttur jforni batteriji u akkumulaturi b'mezz ta' komunikazzjoni mill-bogħod għandu: (a) jirreġistra skond ir-regolament 17 ta' dawn irregolamenti; (b) jinnotifika lill-Awtorità Kompetenti fiż-żmien tar-reġistrazzjoni li jforni batteriji u akkumulaturi b'mezz ta' komunikazzjoni mill-bogħod u li dan irregolament japplika ; u (ċ) meta mitlub mill-Awtorità Kompetenti sabiex jipprovdilha informazzjoni li turi li jkun konformi ma' l-obbligi sabiex jiffinanzja il-ġbir, it-trattament, irriċiklaġġ u r-rimi ambjentalment xieraq ta' skart ta' batteriji u akkumulaturi depożitati f'punti ta' ġbir flIstat Membru fejn ix-xerrej tal-batterija jew akkumulatur ikun joqgħod.  Trasferiment ta' negozju minn produttur għal ieħor.  20. (1) Meta n-negozju ta' produttur jiġi trasferit kollu jew parti minnu lil persuna oħra, il-produttur għandu jibqa' responsabbli għal dawk il-batteriji u l-akkumulaturi li għalihom ikun għamel applikazzjoni ta' reġistrazzjoni skond irregolament 17 ta' dawn ir-regolamenti, sakemm ma jurix lillAwtorità Kompetenti li l-persuna li lilha sar it-trasferiment qablet li tikkonforma ma' l-obbligazzjonijiet tal-produttur firrigward ta' dawk il-batteriji u akkumulaturi skond dawn irregolamenti. (2) Fejn japplika s-subregolament (1) ta' dawn irregolamenti, il-persuna li lilha ġie trasferit in-negozju kollu jew parti minnu hija produttur għall-għanijiet ta' dawn irregolamenti, u dik il-persuna għandha: (a) tapplika għal reġistrazzjoni ma' l-Awtorità Kompetenti skond ir-regolament 17 ta' dawn irregolamenti; u  Is-16 ta' Ottubru, 2009  (b) tara li tilħaq il-miri ta' ġbir tar-regolament 7 ta' dawn ir-regolamenti. Ftehim.  21. (1) Għall-finijiet li jintlaħqu l-għanijiet, u jkunu sodisfatti id-dispożizzjonijiet ta' dawn ir-regolamenti, operaturi ekonomiċi jistgħu jkunu partijiet fil-ftehim ma' l-Awtorità Kompetenti. (2) Ftehim bħal dan għandu jispeċifika regoli dettaljati ta' implimentazzjoni ta' dawn ir-regolamenti. Madanakollu, dan il-ftehim: (a) għandu jkun inforzat fil-liġi; (b) għandu jispeċifika l-għanijiet bl-iskadenzi korrispondenti; (ċ) għandu jiġi pubblikat fil-Gazzetta; (d) għandu jkollu r-riżultati miksuba sorveljati regolarment, u rapportati lill-Awtorità Kompetenti, u magħmula disponibbli għall-pubbliku taħt ilkundizzjonijiet stabbiliti fil-ftehim; (e) għandu jiġi eżaminat il-progress magħmul fihom skond id-dispożizzjonijiet li jsiru mill-Awtorità Kompetenti.  Permess meħtieġ għalloperat ta' skema ta' ġbir, trattament u riċiklaġġ ta' skart ta' batteriji u akkumulaturi.  22. (1) Persuni ntiżi li joperaw skema ta' ġbir, trattament u riċiklaġġ ta' skart ta' batteriji u akkumulaturi kif meħtieġ skond dawn ir-regolamenti, inkluż il-ġbir, għażla, ħażna, trattament, esportazzjoni u riċiklaġġ ta' skart ta' batteriji u ta' akkumulaturi, għan nom ta' produtturi, għandhom bżonn jiksbu permess validu mill-Awtorità Kompetenti skond ir-Regolamenti ta' l-2001 dwar Permessi u Kontrolli fil-Maniġġar ta' Skart. (2) Mingħajr preġudizzju għar-Regolamenti ta' l-2001 dwar Permessi u Kontrolli fil-Maniġġar ta' Skart, meta tapplika għal dan il-permess, kull persuna għandha tipprovdi lillAwtorità Kompetenti bl-informazzjoni li ġejja skond kif japplika:  (a) kopja tal-Memorandum u ta' l-Artikoli ta' Assoċjazzjoni; (b) kopja ta' permess ta' żvilupp validu maħruġ skond l-Att dwar l-Ippjanar ta' l-Iżvilupp;  Gazzetta tal-Gvern ta' Malta 18,49  (ċ) deskrizzjoni tas-sistema proposta li tkun se tipprovdi għall-ġbir, trattament u riċiklaġġ ta' skart ta' batteriji u ta' akkumulaturi skond id-dispożizzjonijiet ta' dawn ir-regolamenti; (d) dettalji ta' sistemi ta' depożitu-rifużjoni adottati sabiex ikun assigurat ir-ritorn ta' skart ta' batteriji u akkumulaturi mill-konsumaturi; (e) pjan proposta;  ta'  (f) il-piżijiet annwali ta' skart ta' batteriji u akkumulaturi f'kull kategorija li se jinġabru, jiġu trattati u riċiklati; (g) il-miri ta' ġbir annwali li se jinkisbu taħt liskema proposta; (h) proposti sabiex jiġi determinat u verifikat illivell ta' riċiklaġġ ta' skart ta' batteriji u akkumulaturi kif ukoll jekk l-effiċjenzi ta' riċiklaġġ msemmija f'Parti B ta' Skeda 2 li tinsab ma' dawn ir-regolamenti ġewx milħuqa skond l-iskema proposta, inkluż stimi u suppożizjonijiet li se jsiru f'dan il-proċess; (i) proposti għaċ-ċertifikat tal-produtturi li se jagħmlu użu mill-iskema proposta; (j) proposti ta' kif l-informazzjoni skond iddispożizzjonijiet ta' dawn ir-regolamenti għandha tkun mimlija u magħmula disponibbli għall-Awtorità Kompetenti; (k) kull informazzjoni oħra relevanti mitluba millAwtorità Kompetenti. (3) L-Awtorità Kompetenti tista' tispeċifika l-format li bih din l-informazzjoni għandha tkun disponibbli. (4) L-Awtorità Kompetenti għandha tagħmel din linformazzjoni disponibbli skond ir-Regolamenti ta' l-2005 dwar il-Libertà ta' Aċċess għal Informazzjoni dwar l-Ambjent. Parteċipazzjoni fi skemi awtorizzati ta' ġbir, trattament u riċiklaġġ ta' skart ta' batteriji u akkumulaturi.  23. L-Awtorità Kompetenti tista' teżenta lil produttur minn kull jew parti ta' dawn ir-regolamenti kemm-il darba l-produttur jipprovdi xhieda lill-Awtorità Kompetenti ta' parteċipazzjoni fi skema awtorizzata ta' ġbir, trattament u riċiklaġġ ta' skart ta' batteriji u akkumulaturi.  Is-16 ta' Ottubru, 2009 Ftehim iffirmat ma' operatur ta' skema awtorizzata ta' ġbir, trattament u riċiklaġġ ta' skart ta' batteriji  24. (1) Jekk produttur jagħżel li jagħmel użu minn skema awtorizzata eżistenti ta' ġbir, trattament u riċiklaġġ ta' skart ta' batteriji u akkumulaturi, għandu jeħtieġ jissottometti lillAwtorità Kompetenti ftehim iffirmat ma' l-operatur ta' l-iskema awtorizzata ta' ġbir, trattament u riċiklaġġ ta' skart ta' batteriji u akkumulaturi sabiex juri li l-iskema tikkonforma maddispożizzjonijiet ta' dawn ir-regolamenti.  (2) Sat-30 ta' Settembru 2009, il-produttur għandu wkoll jissottometti lill-Awtorità Kompetenti dikjarazzjoni ta' konformità mad-dispożizzjonijiet ta' dawn ir-regolamenti, ffirmat mill-operatur ta' l-iskema awtorizzata ta' ġbir, trattament u riċiklaġġ ta' skart ta' batteriji u akkumulaturi, fir-rigward ta' batteriji u akkumulaturi mqiegħda fis-suq mil-produttur bejn l-1 ta' Jannar 2008 u l-31 ta' Diċembru 2008, u wara l-informazzjoni għandha tkun provduta sal-31 ta' Jannar kull sena fir-rigward ta' batteriji u akkumulaturi li tqiegħdu fis-suq għall-ewwel darba f'Malta mill-produttur fis-sena li tkun għadha kif għaddiet. (3) L-operatur ta' l-iskema awtorizzata eżistenti ta' ġbir, trattament u riċiklaġġ ta' skart ta' batteriji u akkumulaturi msemmi fis-subregolament (1) ta' dan ir-regolament għandu: (a) jintrabat li jwettaq l-attivitajiet mifthiema għan-nom tal-produttur skond kull liġi u regolamenti eżistenti; (b) jiżgura li l-operaturi ekonomiċi kollha u lawtoritajiet pubbliċi kompetenti kollha jistgħu jipparteċipaw fl-iskema; (ċ) jiżgura li l-iskema għandha tapplika wkoll għal batteriji u akkumulaturi importati minn pajjiżi terzi taħt kundizzjonijiet mhux diskriminatorji u għandhom ikunu mfassla b'mod li jevitaw ostakoli għall-kummerċ jew distorsjonijiet tal-kompetizzjoni; (d) jipprovdi sat-30 ta' Settembru 2009 lillAwtorità Kompetenti l-informazzjoni dwar kull miżura li l-produttur jieħu sabiex iġib 'il quddiem żviluppi li jaffetwaw l-impatt tal-batteriji u ta' l-akkumulaturi fuq l-ambjent, fir-rigward ta' batteriji u akkumulaturi li tqiegħdu fis-suq għall-ewwel darba f'Malta millproduttur bejn l-1 ta' Jannar 2008 u l-31 ta' Diċembru 2008, u wara din l-informazzjoni għandha tkun provduta sal-31 ta' Jannar kull sena fir-rigward ta' batteriji u akkumulaturi li tqiegħdu fis-suq għall-ewwel darba f'Malta mill-produttur matul is-sena li tkun għadha kif għaddiet, b'mod partikolari:  Gazzetta tal-Gvern ta' Malta 18,49  (i) żviluppi, inkluż passi volontarji meħudha mill-produttur, li jnaqqsu l-kwantitajiet ta' metalli ta' densità għolja u sustanzi perikolużi oħra li jkun hemm f'batteriji u akkumulaturi; (ii) tekniki ġodda ta' riċiklaġġ u ta' trattament; (iii) il-parteċipazzjoni ta' operaturi ekonomiċi fi skemi ta' maniġġar ambjentali; (iv) riċerka f'dawk l-oqsma; u (v) miżuri meħudha biex jippromwovu lprevenzjoni ta' l-iskart; (e) jipprovdi sat-30 ta' Settembru 2009 lillAwtorità Kompetenti l-informazzjoni msemmija firregolamenti 14 u 16 ta' dawn ir-regolamenti kif tapplika mutatis mutandis għal produttur, fir-rigward ta' batteriji u akkumulaturi li tqiegħdu fis-suq għall-ewwel darba f'Malta mill-produttur bejn l-1 ta' Jannar 2008 u l-31 ta' Diċembru 2008, u wara dikjarazzjoni ta' konformità għandha tkun provduta sal-31 ta' Jannar kull sena fir-rigward ta' batteriji u akkumulaturi li tqiegħdu fis-suq għall-ewwel darba f'Malta millproduttur matul is-sena li tkun għadha kif għaddiet; u (f) jipprovdi sat-30 ta' Settembru 2009 lillAwtorità Kompetenti dikjarazzjoni ta' konformità talproduttur bid-dispożizzjonijiet ta' dawn ir-regolamenti, fir-rigward ta' batteriji u akkumulaturi li jkunu tqiegħdu fis-suq għall-ewwel darba f'Malta millproduttur bejn l-1 ta' Jannar 2008 u l-31 ta' Diċembru 2008, u wara din l-informazzjoni għandha tkun provduta sal-31 ta' Jannar kull sena fir-rigward ta' batteriji u akkumulaturi li jkunu tqiegħdu fis-suq għallewwel darba f'Malta mill-produttur matul is-sena li tkun għadha kif għaddiet. (4) L-Awtorità Kompetenti tista' tispeċifika l-format li bih din l-informazzjoni għandha tkun disponibbli. (5) L-Awtorità Kompetenti għandha tagħmel din linformazzjoni disponibbli skond ir-Regolamenti ta' l-2005 dwar il-Libertà ta' Aċċess għal Informazzjoni dwar l-Ambjent.  Is-16 ta' Ottubru, 2009 Reati kontra dawn ir-  (a) tonqos milli tikkonforma ruħha ma' xi dispożizzjoni ta' dawn ir-regolamenti, jew tonqos milli tikkonforma ruħha malkundizzjonijiet tal-permess jew ma' xi ordni oħra mogħtija skond il-liġi skond xi dispożizzjoni ta' dawn ir-regolamenti; jew (b) tikser xi restrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) taġixxi bi ksur ta' xi dispożizzjoni ta' dawn irregolamenti; jew (d) tikkonfoffa jew tittanta, jew tgħin jew tħajjar, lil xi ħadd ieħor b'liema mezz ikun, inkluż ir-reklamar, l-għoti ta' pariri jew ta' flus biex jinkisru id-dispożizzjonijiet ta' dawn irregolamenti, jew biex tonqos milli tikkonforma ruħha ma' xi dispożizzjoni bħal dik, inkluż kull ordni li tkun mogħtija skond il-liġi skond xi dispożizzjoni ta' dawn ir-regolamenti, jew biex tikser kull restrizzjoni, projbizzjoni jew ħtieġa imposta minn jew taħt dawk ir-regolamenti. Penali.  26. Kull persuna li tagħmel reat taħt dawn ir-regolamenti, għandha, meta tinsab ħatja: (a) għall-ewwel darba, teħel multa ta' mhux anqas minn elf u mija u erbgħa u sittin euro u disgħa u sittin ċenteżmu (€1,164.69) iżda mhux iżjed minn elfejn u tliet mija u disgħa u għoxrin euro u sebgħa u tletin ċenteżmu (€2,329.37); (b) għat-tieni darba jew iżjed drabi, teħel multa ta' mhux anqas minn elfejn u tliet mija u disgħa u għoxrin euro u sebgħa u tletin ċenteżmu (€2,329.37), iżda mhux iżjed minn erbat elef u sitt mija u tmienja u ħamsin euro u ħamsa u sebgħin ċenteżmu (€4,658.75) jew għall-priġunerija għal żmien mhux iżjed minn sentejn, jew għal dik il-multa u priġunerija flimkien: Iżda meta kull persuna tinsab ħatja ta' reat taħt dawn irregolament permezz ta' vettura, is-sid ta' dik il-vettura, fejn ikun applikabbli, għandu jinżamm responsabbli bl-istess mod u grad: Iżda wkoll il-qorti tista' tordna lil kull min ikun instab ħati li għamel reat kontra dawn ir-regolamenti li jħallas dawk lispejjeż li l-Awtorità Kompetenti msemmija f'dawn irregolamenti tkun għamlet bħala riżultat ta' dak ir-reat, ir-revoka tal-permess maħruġ mill-Awtorità Kompetenti u l-konfiska talcorpus delicti, inkluż il-vettura, jekk dan ikun japplika.  Gazzetta tal-Gvern ta' Malta 18,49  27. (1) Id-dispożizzjonijiet ta' l-artikoli 23 u 30 tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti, b'dan illi li liskwalifika milli persuna jkollha jew tikseb liċenza, permess jew awtorità ma għandha f'ebda każ tkun għal żmien inqas minn sena. (2) Minkejja d-dispożizzjonijiet ta' l-artikolu 370 talKodiċi Kriminali, il-proċedimenti dwar reat kontra dawn irregolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jista' jkun il-każ, u għandhom ikunu skond id-dispożizzjonijiet talKodiċi Kriminali li jirregolaw il-proċedura quddiem dawk ilqrati bħala qrati ta' ġudikatura kriminali. (3) Minkejja d-dispożizzjonijiet tal-Kodiċi Kriminali, lAvukat Ġenerali għandu dejjem ikollu dritt ta' appell quddiem il-Qorti ta' l-Appell Kriminali minn kull sentenza mogħtija millQorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn irregolamenti.  Iħassar A. L. 158 ta' l-2002.  28. Ir-Regolamenti ta' l-2002 dwar Maniġġar ta' Skart (Batteriji u Akkumulaturi), qegħdin hawn jiġu mħassra.  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009 Penalties.  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49  Is-16 ta' Ottubru, 2009  Gazzetta tal-Gvern ta' Malta 18,49 